Morten Levin

Morten Levin (født 11. juli 1946, død 9. april 2023 i TrondheimDødsannonse, Adresseavisen, 15. april 2023.) var en norsk sosiolog og professor i organisasjons- og arbeidsforskning ved NTNU. Han forsket på endring i organisasjoner, med særlig henblikk på betydningen av samspillet mellom teknologi og organisasjon. Han bidro til utviklingen av aksjonsforskningens epistemologiske og metodiske grunnlag. Levin utga en rekke bøker og artikler, og satt i redaksjonen for flere tidsskrift.

Levin var opprinnelig utdannet maskiningeniør, og ble mag.art. i sosiologi i 1981. Han var ansatt ved NTNU siden 1976, først som universitetslektor, fra 1982 som førsteamanuensis i 1982 og fra 1992 som professor.http://www.iot.ntnu.no/ansatte/dbprof.asp?id=54

Morten Levin var engasjert i menneskerettighetsspørsmål, særlig overgrep begått mot palestinerne. Han tok initiativ til et opprop for boikott av Israel og arrangerte fagkonferanser om Israel/Palestina-konflikten.http://www.ntnu.no/info/israel-palestina.pdf Faren Herman Levin ble internert i Berg konsentrasjonsleir, «Quislings hønsegård», og kunne ha blitt deportert til Auschwitz sammen med andre norske jøder. Han unngikk deportasjon fordi han var gift med en ikke-jødiske kvinne. Foreldrene Herman og Kristmar ble viet av domprost Arne Fjellbu i januar 1942, kort tid før Fjellbu ble avsatt fra embetet. To av Hermans søstre og broren Leopold ble deportert og drept.

 Bibliografi (utvalg) 

 1984: Hjørdis Kaul, Morten Levin: Fra håndverk til hodeverk : teknologisk utvikling og belastningslidelser i grafisk industri, Institutt for industriell miljøforskning

 2002: Morten Levin: Researching Enterprise Development: Action Research on the Cooperation Between Management and Labour in Norway, John Benjamins Publishing Co
 2002: Morten Levin, Roger Klev: Forandring som praksis: Læring og utvikling i organisasjoner, Fagbokforlaget
 2002: Morten Levin: Nonverbal Communication Across Disciplines: Culture, Sensory Interaction, Speech, Conversation, John Benjamins Pub Co
 2006: Davydd Greenwood, Morten Levin: Introduction to Action Research: Social Research for Social Change, SAGE Publications

 Referanser 

Kategori:Norske sosiologer
Kategori:Professorer ved NTNU